Hellerud videregående skole

Hellerud videregående skole er en videregående skole i Oslo. Den ligger på Tveita, mellom Tveten gård og Tveita Senter. T-banestoppet Tveita ligger rett ved skolen.  

Skolen serverer frokost til elevene hver dag. Dette til tross for at Høyre/Venstre-byrådet avviklet denne støtten i 2024.

Skolen ble opprettet i 1960-årene, da som barne- og ungdomsskole (1.–10. trinn) etter Tveita skoles åpning i 1966. I 1984 ble skolen omgjort til videregående skole.

 Om skolen 

 Fagtilbud 
Skolen tilbyr (per 2025) tre ordinære utdanningsprogram: 

 studiespesialisering
 bygg- og anleggsteknikk
 tømrer
 betong- og grunnarbeider
 påbygging til generell studiekompetanse.

Skolen har også fem tilrettelagte utdanningsprogram:
 bygg- og anleggsteknikk med ishockey
 oppfølgingstjenesten (OT)
 studiespesialisering tilrettelagt (STS)
 studiespesialisereing tilrettelagt (STS) med medier og kommunikasjongroruddalen.no: Satser tungt på medier- og kommunikasjon , hentet 9. oktober 2012 
 Forberedende vg1 for minoritetsspråklige elever

I skoleåret 2025/26 hadde skolen ca. 700 elever. 

 Yrkesfag 
Skolen satser sterkt på byggfag. På vg2 kan man fordype seg i en av retningene: betong- og grunnarbeider eller tømrer (bygningssnekker). Skolen disponerer en stor byggeplass, hvor elevene bygger ulike strukturer, deriblandt egne hytter. 

 Bygg- og anleggsteknikk med ishockey 
miniatyr|Bygg- og anleggsteknikk
Bygg- og anleggsteknikk med ishockey er et tilbud for aktive ishockeyspillere med godkjent klubb- og spillerlisens, med ønske om å kombinere idrett og skole. 

 Tilrettelagte utdanningsløp 
Skolen tilbyr også to tilrettelagte utdanningsløp: Oppfølgingstjenesten (OT) og Studiespesialisering tilrettelagt (STS). I OT er det mindre klasser (maks 16 elever), tettere oppfølging og flere lærere enn i ordinære klasser. Tilbudene gir elever mulighet til å fullføre fag i et lite miljø under tett oppfølging og veiledning. 

STS er målrettet for elever med autismespekterforstyrrelser. Alle elevene får individuelle opplæringsplaner. Opplæringstilbudet har som mål å tilrettelegge for elever som ønsker full studiekompetanse eller kun eksamen i noen fag på videregående nivå, og som trenger tilrettelegging og bistand for å oppnå dette. Elevene får opplæring i mindre grupper på inntil 10 elever. 

 Historie 
I 1950 kjøpte Oslo kommune tomtene til de gamle gårdene Hellerud og Tveten. Formålet med tomtekjøpet var å sikre arealer for å kunne utvide byen. Første trinn ble planlagt av Frode Rinnan, en kjent norsk arkitekt og byplanlegger som sammen med sine kompanjonger tegnet flere drabantbyer og markante idrettsanlegg i Oslo.

 Skolebygningen 
Bygningen er fra 1967, bygget til Tveita skole ved arkitekt Heiberg og Sandvik. Barne- og ungdomsskolen flyttet ut i 1983 og det ble reist en ny bygning i tillegg for å tilrettelegge for videregående skole. Anlegget ble ferdigstilt i 1984 klar til å bli tatt i bruk av ansatte og elever fra Teisen skole som da ble lagt ned og skiftet navn til Hellerud videregående skole. I årene 2015-2017 ble det foretatt grundig rehabilitering både innvendig og utvendig.

I et av skolens bygg raste taket 9. april 2025. Bygget blir rehabilitert og forventes klart i 2027. Dette har gjort at deler av studietilbudet har blitt flyttet til Holtet videregående skole.

 Skolens programmer 
 Polen-tur 
Årlig arrangerer skolen også tur til Polen for avgangselever. Elevene besøker Auschwitz, saltgruven Wieliczka og andre historiske steder. 

 Språkdagen 
Hvert år arrangerer Hellerud språkdagen. Her inviteres ulike mennesker og organisasjoner for å snakke om språk og kultur i krysningspunkter. Deltakere i 2025 var: NAFO, Amar Bokhari, Minotenk, Helse- og sosialutvalget, Soliman Sarwar og Tolketjenesten.

 Ta ordet! 
Skolen deltar i og gjenomfører talekonkurransen Ta ordet! for avgangselevene. De sender årlig en deltaker til den nasjonale konkurransen.

 Konkurranser og leker 
Skolen arrangerer ulike turneringer og konkurranser for elever og lærere gjennom skoleåret; fotballturnering, sjakkturnering, basketballturnering, bordtennisturnering, FIFA-turnering, vannkrig osv. I 2024/25 vant lærerne fotballturneringen.

 Priser og utmerkelser 
Matematikkseksjonen på skolen vant Holmboeprisen i 2015.

 Rektorer 
 1984–1988: Jan B. Ommundsen
 1988–1994: Sturle Kojen
 1995: Odd Tjade
 1998–2005: Bård Stuenæs
 2005–2010: Jan LjønerNordstrands blad (25. august 2010): Satser på revy og læringsglede, besøkt 12. september 2010
 2010–2017: Tora Mørstad
 2017-2026: Arfinn Stautland til Mølla videregående skole
 2026–: Linn Helen Ørmen (fungerende)

 Referanser 

 Eksterne lenker 


Kategori:Videregående skoler i Oslo
Kategori:Skoler i bydel Alna
Kategori:Utdanningsinstitusjoner etablert i 1984
Kategori:Byggverk fullført i 1984